CELEX: 62017TN0029
Language: sk
Date: 2017-01-17 00:00:00
Title: Vec T-29/17: Žaloba podaná 17. januára 2017 – RQ/Komisia

27.3.2017   
            
            
               SK
            
            
               Úradný vestník Európskej únie
            
            
               C 95/15
            
         Žaloba podaná 17. januára 2017 – RQ/Komisia
   (Vec T-29/17)
   (2017/C 095/24)
   Jazyk konania: francúzština
   
      Účastníci konania
   
   
      Žalobkyňa: RQ (v zastúpení: É. Boigelot, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil jej žalobu za prípustnú a dôvodnú,
            
         
               —
            
            
               v dôsledku toho zrušil rozhodnutie Európskej komisie K(2016) 1449 final z 2. marca 2016, týkajúce sa návrhu na zbavenie poslaneckej imunity, doručené 11. marca 2016, ktoré bolo oznámené žalobkyni 14. marca 2016 pri návrate z pracovnej cesty,
            
         
               —
            
            
               v prípade potreby zrušil rozhodnutie z 5. októbra 2016 označené Ares(2016)5814495 – 07/10/2016, doručené 7. októbra 2016, ktorým menovací organ zamietol sťažnosť žalobkyne, ktorú podala 10. júna 2016 a ktorá bola označená č. R/317/16,
            
         
               —
            
            
               v každom prípade zaviazal žalovanú na náhradu všetkých trov konania podľa článku 134 ods. 1 a článku 135 Rokovacieho poriadku Všeobecného súdu.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
               1.
            
            
               Prvý žalobný dôvod založený na porušení Služobného poriadku úradníkov Európskej únie (ďalej len „služobný poriadok“), a najmä jeho článku 23, ako aj článku 17 protokolu č. 7 o výsadách a imunitách Európskej únie, a na porušení zásady, podľa ktorej sa administratíve ukladá povinnosť vydať rozhodnutie len na základe právne prípustných dôvodov, t. j. dôvodov, ktoré sú relevantné a nie sú postihnuté zjavne nesprávnym posúdením.
            
         
               2.
            
            
               Druhý žalobný dôvod založený na porušení služobného poriadku, najmä jeho článku 24, a porušení povinnosti starostlivosti.
            
         
               3.
            
            
               Tretí žalobný dôvod založený na porušení povinnosti odôvodnenia, najmä článku 41 ods. 2 tretej zarážky Charty základných práv Európskej únie, článku 296 Zmluvy o fungovaní Európskej únie, článku 25 služobného poriadku a verejného záujmu.
            
         
               4.
            
            
               Štvrtý žalobný dôvod založený na porušení legitímnej dôvery a zjavne nesprávnom posúdení.
            
         
               5.
            
            
               Piaty žalobný dôvod založený na porušení riadneho výkonu práva na obhajobu, najmä práva byť vypočutý, povinnosti nestrannosti a dodržaní prezumpcie neviny, ako aj na nedostatku náležitej starostlivosti, najmä pokiaľ ide o dodržanie primeranej lehoty.